Дворец на културата и спорта - Варна

Михаил Белчев и приятели
2023-12-18 19:00 (Europe/Helsinki) | Дворец на културата и спорта – Варна, Дворец на културата и спорта - Варна, Варна, Bulgaria
ВАРНА
18.12.2023г. | 18 Декември 2023г.
ДКС | Дворец на културата и спорта
19:00ч.
–––––––-
Да възпеем заедно любовта, поезията, музиката и приятелството с любими песни, с любими изпълнители и с любими хора!
Домакини и участници в събитието: сем. МИХАИЛ, КРИСТИНА, КОНСТАНТИН БЕЛЧЕВИ и БГ РАДИО
–––––––-
Най-големите си хитове ще изпеят:
Михаил Белчев
Стефан Димитров
Орлин Горанов
Братя Аргирови
СИГНАЛ
Хайгашод Агасян
Георги Денков
Георги Дюлгеров
Кристина Белчева
Богдана Карадочева
Нели Рангелова
Деси Добрева
Кристина Димитрова
–––––––-
Водещ и кръстник на концерта: Наско Стоянов
Режисьор: Николай Априлов

БИЛЕТИ:
***КАСИТЕ НА ФКЦ***
***КАСИТЕ НА EasyPay***
***https://epaygo.bg/1510736091***

ANIFEST Коледно издание
2023-12-16 09:30 - 20:00 | Дворец на културата и спорта – Варна, Дворец на културата и спорта - Варна, Варна, Bulgaria
В най-приказния месец от годината, предстои най-приказният аниме евент – Коледното Издание на AniFest 2023
Днес ще дадем старта на предКоледното броене, като не забравяйте да си заградите 16-ти декември в календарите, защото точно тогава ще Ви очакваме във Варна на най-празничния аниме евент за годината! ♥
Единственото Коледно Аниме събитие, се завръща след почивка от цели три години!!!
И ще Ви очаква в добре познатото ни място – Двореца на Културата и Спорта – гр. Варна на 16.12.2023г.
Смях, веселие и КОЛЕДНО НАСТРОЕНИЕ… и МНОГО аниме и КОСПЛЕЙ!!!
Присъединете се към евента и не пропускайте нито една от изненадите, които сме ви подготвили тази година!
Всичко за Коледното Издание на AniFest 2023, можете да намерите и на официалния сайт на събитието… най-хубавото винаги предстои!
www.anifestbg.com

Огънят на Анадола
2023-12-09 19:30 | Дворец на културата и спорта – Варна, Дворец на културата и спорта - Варна, Варна, Bulgaria
„Огънят на Анадола“ е уникален проект, чийто източник е древната митологична и културна история на Анадола.
Продуцирана от Мустафа Ердоган, групата запознава света с огъня, който възниква от
древната мозайка на любовта, културната история и мира в Анадола.
„Огънят на Анадола“ се смята за една от най- добрите танцови групи в света, поради
безбройните международни турнета, както хилядите зрители посетили шоуто в неговия дом в Анталия – Gloria Aspendos Arena.
24 след създаването си „Огънят на Анадола“ могат да се похвалят с над 20 мил. зрители в своите представления по целия свят – от Америка до Китай и от Европа до Африка. „Огънят на Анадола“ държи също два рекорда на „Гинес“ – за най-бързо танцово представяне с 241 стъпки в минута и за най-многобройна публика с 400 хил. души на едно място.
В началото на декември 2023 г. публиката в България ще има възможността да се наслади на завладяващата танцова магия на „Огънят на Анадола“.
На 9 декември събитието ще се проведе въвВарна, „Дворец на културата и спорта“, а на 10. декември в София, зала 1 на НДК.
Турнето в България ще се проведе с подкрепата на Турското Посолство в София, под егидата на Нейно Превъзходителство Посланикът на Република Турция. Събитията ще са част от честванията по повод 100 години от създаването на светската Република Турция. Друг основен момент от провеждането на турнето в България е благотворителната идея в него. Част от събраните от билети и спонсорство средства ще бъдат дарени за пострадалите деца, жени и мъже в опустошителните земетресения в началото на годината.

Национален балет на Грузия Сухишвили
2023-12-07 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Световната сензация – Националният балет на Грузия „Сухишвили” идва на турне в България през месец декември.
Двучасовата програма ще представи най – зрелищните и емблематични танци, създадени от поколения “Сухишвили”.
На сцената ще излязат 70 танцьора и собствен оркестър на „Сухишвили“. Ще бъдат сменени 600 автентични грузински костюма, ръчна изработка, украсени със скъпоценни камъни.
Зрителите ще бъдат изумени от невероятните акробатични танци със саби и ножове, изработени от стари грузински майстори – запазената марка на “Летящите грузинци”.
Спектаклите на „Сухишвили” започват по традиция столицата на Грузия – Тбилиси, където ансамбъла се слави със стаут на национални герои, а от октомври започва поредното световно шествие на балета през Европа и Америка. Българските зрители ще имат удоволствието да наблюдават тези незабравими шоу-спектакли този декември!
Създаден 1945 г., за 78 години „Сухишвили“ изнася над 10 000 концерти на 5–те континента, в 88 държави, а публиката надхвърля 50 милиона души.
Ансамбълът поставя рекорд в „ Ла скала“, където публиката ги вика на бис 14 пъти! Сред най-големите почитатели на „Сухишвили“ са Сталин, Уинстън Чърчил, Елвис Пресли, Ив Монтан, Шарън Стоун, Пеле и др.
Билети: 40, 50, 60, 70 и 80 лв.
Билетни каси: Дворец на културата и спорта – Варна, бул. „Княз Борис I“ 115
Пон. – петък: 10:00ч.-13:30ч. и 14:30ч.- 18:00ч.; заявки: тел. 052 501 500
Билети онлайн: EVENTIM , Grabo.bg

ИЗВОРИ - Национален фолклорен ансамбъл Филип Кутев
2023-12-03 18:30 | Дворец на културата и спорта – Варна, Дворец на културата и спорта - Варна, Варна, Bulgaria
ЗА ПЪРВИ ПЪТ В БЪЛГАРИЯ!

Държавен фолклорен ансамбъл „Филип Кутев“
Ще представи пилотно издание /премиера/на спектакъла ИЗВОРИ, специално подготвен за варненската публика.
Различното и уникалното в него е съвместното участие с Врачанска филхармония, които ще съпровождат абсолютно всички музикални и танцови изпълнения на ансамбъла!
Това ще бъде един революционен концерт на фолклорното сценично изкуство, тъй като такива форми и колаборации са нетипични и реално неосъществени до този момент в България!
Не пропускайте концерта от ново измерение – ИЗВОРИ-на
ДФА ФИЛИП КУТЕВ и Врачанска филхармония
Концерта ще бъде под диригентството на композитора и директор на ансамбъла – маестро Георги Андреев.
Като жест към своите почитатели, за премиерното ни изпълнение, сме предвидили 50 % намаление на билетите в срок до 15 ноември!
3 декември, 18.30ч. , Дворец на културата и спорта – ВАРНА

HAVASI Symphonic Concert Show
2023-11-30 20:00 - 22:30 | Дворец на културата и спорта – Варна, Дворец на културата и спорта - Варна, Варна, Bulgaria
HAVASI Symphonic Concert Show
идва с новото си шоу във Варна
Прочутият унгарец ще гостува за първи път на варненската публика

Той разпродава за часове зали с мащаба на „Роял Албърт Хол“ и „Карнеги Хол“. През 2017 г. неговото концертно шоу е сред най-продаваните турнета в света с приходи от над 3 млн. долара.
Този път прочутият унгарски пианист идва за първата си среща с варненската публика след три блестящи концерта в София при напълно разпродадени зали. HAVASI Symphonic Concert Show с изцяло нова програма ще бъде на 30.11.2023 г. във Варна, Зала Конгресна „Дворец на културата и спорта“.

INNOWAVE SUMMIT
2023-11-17 09:00 - 2023-11-18 18:00 | Дворец на културата и спорта – Варна, Дворец на културата и спорта - Варна, Варна, Bulgaria
INNOWAVE SUMMIT
Не пропускайте възможността да се присъедините към 5000+ дигитални лидери и световноизвестни експерти от бизнес света. Изградете ценни взаимоотношения с професионалисти, потенциални партньори и бъдещи сътрудници, споделящи вашите възгледи.
Разширете хоризонтите си, предизвикайте своите възгледи и намерете иновативни подходи, които могат да издигнат идеите и бизнеса ви на нови нива.
Свържете се със специалисти от индустриите, обменяйте идеи и изградете съпорт система, която ще ви подкрепя по време на развитието на вашия бизнес.
“Визията на Innowave Summit 2023 е да обедини дигиталните лидери на Европа и да засили иновативните екосистеми!” – това е общата визия, която споделят организаторите на събитието и мрежите, които ги подкрепят.

Международен турнир по спортни танци
2023-11-11 19:00 - 2023-11-12 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Варна ще бъде домакин на Световното първенство по спортни танци (шоу програми) под егидата на Международната конфедерация (CSIT), която е член на Международния олимпийски комитет (МОК), съобщиха за БТА от Българската федерация на клубовете по спортни танци. Надпреварата ще се проведе на 11 и 12 ноември в Двореца на културата и спорта.
Световното първенство ще излъчи световните шампиони в четирите най-високи категории, а именно състезатели над 19 години (стандартни и латиноамерикански танци шоу програми).
От българска страна организатор на Световното първенство е Българската федерация на клубовете по спортни танци (БФКСТ) с подкрепата на Министерството на младежта и спорта.
Успоредно със Световното първенство ще се състои и международен турнир „Varna Open“ 2023 за всички останали категории. Организатор на надпреварата е клуб по спортни танци „Варна“ с подкрепата на БФКСТ и Община Варна.
Двете състезания ще се проведат в зала „Конгресна“ на Двореца на културата и спорта. Очаква се в тях да участват над 400 състезатели, включително финалисти от Световни игри, призьори от Световни и Европейски първенства в различни категории.
Със сигурност България ще бъде представена от шампионите в класическите стандартни танци Деян Влайков и Емили Влайкова и в латиноамериканските Сергей Хрусталев и Росица Атанасова.
„Това е отворено първенство и все още очакваме заявки от клубовете, тъй като през септември стана ясно, че ще бъдем домакини на Световното първенство“, каза за БТА президентът на БФКСТ Георги Найденов.
Научете повече на www.varnaopen.com

Европейско първенство по спортна акробатика
2023-10-12 10:00 - 2023-10-22 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Очаквайте скоро допълнителна информация

Световна купа по скокове на батут
2023-10-07 10:00 - 2023-10-08 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Световна купа по скокове на батут, 7 и 8 октомври 2023 г. – Олимпийска квалификация.

Автосалон Варна E-mobility - Откриваме Бъдещето на Мобилността!
2023-09-28 10:30 - 2023-10-01 18:30 | Дворец на културата и спорта – Варна, Дворец на културата и спорта - Варна, Варна, Bulgaria
Над 20 марки ще участват на единствения автомобилен салон във Варна
Palace Auto Varna E-mobility, най-голямото събитие на автомобилната сцена във Варна и региона, стартира на 28 септември в Двореца на културата и спорта. Посетителите ще имат възможност да тестват в реални условия над 25 модела и да се борят за голямата награда – чисто нов автомобил за ползване в рамките на една година.
Над 20 марки ще участват на автосалона Palace Auto Varna E-mobility, който отваря врати на 28 септември и ще продължи до 1 октомври. Водещите компании в сферата на електрическата мобилност ще представят ключовите си модели и технологични решения, като част от тях ще са на разположение на посетителите за тестове. Другата важна причина да посетите Двореца на културата и спорта в края на месеца са страхотните награди, които партньорите на събитието са подготвили за тазгодишното издание на Palace Auto Varna E-mobility.
Водещата компания за автомобили под наем в България Top Rent A Car ще предостави на най-големия късметлия чисто нов автомобил за ползване в рамките на една година с включени застраховки, винетка и гориво на стойност 1000 лв от Shell България. Най-големият вносител на автомобилни гуми у нас ДИАНА също е подготвил страхотни награди за тези от вас, които са попълнили анкетните си карти – комплект гуми Goodyear.
Над 20 марки ще вземат участие в предстоящия Автосалон, който ще акцентира върху електромобилите и електрическите мотоциклети, но на щандовете на вносителите ще може да видите и стандартните модели в продуктовите им гами.
BMW ще участва на Palace Auto Varna E-mobility с първото по рода си изцяло електрическо Gran Coupé и с електрическия SUV iX, който има автономен пробег от 400 км и ускорява от място до 100 км/ч за 61. секунди.
Hyundai IONIQ 6, който обра наградите Световен автомобил на годината, Световен електрически автомобил и Световен автомобилен дизайн на годината, ще бъде звездата на корейската компания по време на автосалона във Варна. Успоредно до него ще застане и новият KONA. Градският SUV се предлага в четири версии – електрическа, бензинова, хибридна и спортна N Line, като цената на базовата спецификация за България е 51 900 лева.
Suzuki Across Plug-in Hybrid комбинира най-доброто от двигателите с вътрешно горене и електрическото задвижване, за да осигури на своите собственици динамично и вълнуващо шофиране въпреки минималните нива на вредни емисии. Пълноразмерното комби Swace ще му прави компания на щанда на Suzuki, като по време на изложението двата модела ще се предлагат с отстъпки за автомобили на склад.
Две от класическите италиански спортни марки също ще участват на Palace Auto Varna E-mobility – Ferrari и Maserati. Новото 2+ купе с разположен зад предната ос двигател Ferrari Roma ще си съперничи за вниманието на феновете с Maserati GranTurismo и Maserati Grecale. Редом до тях ще застане китайският производител Dongfeng, който ще акцентира върху практичността с моделите M4 Yacht Forthing, T5 EVO Forthing, Glory 580 и Glory 500. Друго интересно предложение, което идва от Китай, e HAVAL H6 HEV – първият хибриден модел на GWM.
Може да закупите онлайн билети за събитието с отстъпка от 2 лева от:
eventim.bg
bilet.bg
grabo.bg
Допълнителна информация за Palace Auto Varna E-mobility може да намерите тук или на място на касите на Дворец на културата и спорта Варна.
Очакваме Ви с нетърпение на Автосалон Варна E-mobility, където бъдещето започва от днес!

70 години художествена гимнастика Варна
2023-09-20 18:30 | Дворец на културата и спорта – Варна, Дворец на културата и спорта - Варна, Варна, Bulgaria
70 години художествена гимнастика Варна
20.09.2023 г.
Гост изпълнител – българската народна певица и звездата от „Евровизия“ – Елица Тодорова. На 10 от нейните песни, гимнастичките от варненските спортни клубове представиха своите композиции за юбилеят.

IL VOLO
2023-09-19 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Музиката на Il VOLO отново ще звучи в Пловдив и Варна през септември
След 4-годишна пауза италианското трио отново гостува на морската ни столица
Гласовете им са познати по цял свят и аплодирани от милионни аудитории на четирите континента. Те разнасят красотатата на италианското belcanto и още като деца са излизали на сцена с най-големите звезди на световната музика. Приятели са на България, където обичат да се връщат, а Пловдив помни два блестящи и много емоционални концерта в Античния си театър. Този път след 4-годишно прекъсване тримата италианци ще гостуват отново на варненската публика.
Концертите на IL VOLO с изцяло нова програма ще бъдат на 19 септември 2023г, във Варна, Дворец на културата и спорта и на 21 септември 2023, в Пловдив, Античен театър.
Програмата им ще включва класическите знаменити парчета от 24-годишния им репертоар, емблеми на италианската музика, но и солови изпълнения на Джанлука Джинобле, Пиеро Бароне и Иняцио Боскето от световната музикална съкровищница, с които тримата показват поотделно индивидуалността си и разнородните си музикални предпочитания.
Невероятноте им гласове са открити още на 15 години на песенен конкурс и оттогава не спира зашеметяваща кариера на трите момчета от малки градчета в Сицилия и Абруцо. Наричани са наследници на тримата тенори и са пяли в най-големите концертни зали от Европа до Америка, Япония, Австралия и Латинска Америка. Притежават множество златни и платинени албуми, две номинации за Латино Грами и милиони почитатели по цял свят.
През 2015г. грабват голямата награда на Санремо с емблематичната Grande Amore, с която печелят вота на публиката и в Евровизия 2015г. Техни ментори са тримата тенори, в чиято чест и подкрепа издават албума си Notte Magica – A Tribute to the Tree Tenors с участието на Пласидо Доминго. Следват албумите Musica, 10 Years в чест на зашеметяващата им кариера. Пълнят многократно Arena di Verona, Royal Albert Hall, Radio City Music Hall в Ню Йорк. През 2022г. създават проекта в чест на големия италиански композитор Енио Мориконе и албума Il Volo Sings Morricone – поклон пред филмовата музика, любима на много поколения. С музиката на Мориконе Il Volo гостуваха миналото лято и у нас.
Един от запленените почитатели на Il Volo e самият папа Франциск, който притежава в личната си фонотека техните албуми и ги кани да пеят на негови събития – концерт на Коледа в базиликата в Асизи, предхождащ папската меса, на 34-тата Международна среща на младежта в Панама пред 1 милион зрители, на Коледен концерт на площад „Сан Пиетро” по време на пандемията през зимата на 2020г. Il Volo бяха избрани да изпълнят италианския химн пред президента Серджо Матарела на националния празник на Италия на 2 юни миналата година.
През 2022г. Il Volo тръгнаха на световното си турне, започнало от препълнената Арена ди Верона. Обиколиха големите градове на Европа, Япония, стигнаха до Австралия и в над 20 града в Америка при напълно разпродадена Radio City Music Hall в Ню Йорк. Накрая триумфираха с три концерта на стадионите в Милано, Торино и Рим. Завършиха годината с емоционален концерт от Светите земи „Il Volo – Коледа в Йерусалим”, излъчван от Canale 5.
Концертите на IL VOLO ще бъдат на 19 септември 2023г, във Варна, Дворец на културата и спорта и на 21 септември 2023, в Пловдив, Античен театър. Билети се продават в системата на Eventim.

Концерт на Георги Христов
2023-09-17 20:00 | Летен Театър – Варна, Морска градина, Варна, Bulgaria

BEST OF МИРО
2023-09-14 20:30 | Летен Театър – Варна, Морска градина, Варна, Bulgaria

БЪЛГАРЕ ТОВА Е БЪЛГАРИЯ
2023-09-13 20:00 | Летен Театър – Варна, Морска градина, Варна, Bulgaria

Концерт на АХАТ
2023-09-12 20:00 | Летен Театър – Варна, Морска градина, Варна, Bulgaria

Концерт на Люси Дяковска и Милица Гладнишка
2023-09-11 20:00 | Летен Театър – Варна, Морска градина, Варна, Bulgaria

Това не го казвай
2023-09-10 20:00 | Летен Театър – Варна, Морска градина, Варна, Bulgaria

Юбилеен концерт АРТ ДЕНС
2023-09-09 20:00 | Летен Театър – Варна, Морска градина, Варна, Bulgaria

„Мухите“
2023-09-08 20:00 | Летен Театър – Варна, Морска градина, Варна, Bulgaria
„МУХИТЕ” от Жан-Пол Сартр
Режисьор: Дамян Тенев
Сценография и костюми: Величка Джамбазова
Участват: Стоян Радев – гост актьор, Пламен Петков, Вилиана Димитрова, Кольо Стайков, Александра Михайлова, Росен Караджов, Антония Велева, Валентин Ченков, Валери Зарков, Веселин Бърборков, Джан Якуб,
Димитрия Милушева, Катрин Лалова, Кристина Константинова,
Никола Орешков, Николета Велчева, Радостина Велкова, Светлин Иванов, Стефани Лечева
Използвайки древният гръцки мит за Електра като основа, Сартр успява умело да насочи вниманието ни към важни за добруването на личността и обществото теми. Сартр твърди, че „човек е осъден да бъде свободен”. Никой няма власт над нас, докато ние не изберем да му дадем тази власт. Свободата е дар, но и бреме, тя е отговорност.
„Мухите“ (подобно на основната идея на екзистенциализма) има за цел да предаде на хората, че силата на царете и боговете се основава само на факта, че хората не знаят, че всъщност са свободни. Свободни да вземат сами решения, да вървят по своя път, вместо да обвиняват за всичко някой авторитет и така да прехвърлят отговорността.
Това е много повече от пиеса – Сартр призова към съпротива.

СЪСЕДИТЕ ОТГОРЕ
2023-09-07 20:30 | Летен Театър – Варна, Морска градина, Варна, Bulgaria

БАЛЕТНА ШКОЛА ЗА ПРИНЦЕСИ
2023-09-06 20:00 | Летен Театър – Варна, Морска градина, Варна, Bulgaria

Още по-редки тъпанари
2023-09-05 20:30 | Летен Театър – Варна, Морска градина, Варна, Bulgaria

Редки тъпанари
2023-09-04 20:30 | Летен Театър – Варна, Морска градина, Варна, Bulgaria

БАЩА МИ СЕ КАЗВА МАРИЯ - комедия
2023-09-03 20:00 | Летен Театър – Варна, Морска градина, Варна, Bulgaria

СЕМЕЙСТВО "АДАМС" – НОВ МЮЗИКЪЛ
2023-09-02 20:30 | Летен Театър – Варна, Морска градина, Варна, Bulgaria
Премиерният за България мюзикъл „Семейство Адамс“ гостува във Варна на 2ри септември
Oпера Пловдив представя премиера на бродуейския мюзикъл „Семейство Адамс“ на 2ри септември в Летен театър Варна. Най-мрачното семейство на Америка се развихря в хитовата музикална комедия за любовта, семейството, доверието и израстването… с трогателен и разтърсващ обрат. „Семейство Адамс“ е с музика и текстове от Андрю Липа и сценарий от Маршал Брикман и Рик Елис. След множеството филмови и телевизионни адаптации, това е първото и единствено сценично представление, базирано на героите. Премиерата му на Бродуей е през 2010, когато печели редица престижни награди.
Спектакълът е с режисьор Петър Одажиев, диригент е Вилиана Вълчева, сценограф – Петко Танчев, костюмите са на Николина Костова – Богданова, хореограф е Амедео Джунта, художник на осветлението е Васко Лисичов, а диригент на хора е Цветан Цветков. Преводът на текста и на песните е на Цветомира Цонева. В образите влизат солистите Юлия Йорданова – Керана, Евгений Арабаджиев, Калина Костова, Цвети Пеняшки, Димитър Ангелов, Матей Минчев, Николай Бачев, Даниел Русев, Марияна Панова, Виктор Ибришимов и Мария Атанасова заедно с хор, балет и оркестър на Опера Пловдив.
Режисьорът Петър Одажиев подготвя една добронамерена пародия на черната комедия с намигване на базата на рисуваните герои, които са популярни по целия свят и които носят своята характерна натовареност. Историята на мюзикъла поставя тези известни персонажи в нова ситуация – порасналата Уенздей се влюбва в „нормално“ момче и призрачното имение преживява кошмар. Постановъчният екип стъпва на музикалната драматургия като водеща и подчинява всичко на нея – актьорите, хореографията, преливането на мапинга, движението на декора.
Сценографът Петко Танчев ще използва точен мапинг по архитектурата на Летния театър, за да го превърне в мрачния дом на семейство Адамс, в гробище или среднощна градина. За първи път в постановка на Опера Пловдив се използва и изкуствен интелект, за да се генерират елементи от мапинга по описанието на отделните сцени в мюзикъла.
Амедео Джунта включва модерни танци стил Бродуей, елементи от Боб Фоси и джаза, за да създаде хореография, която изпълва с енергия иначе мрачното Семейство. Танците в постановката представляват „декорацията“ на сцената и са контраста между костюмите и сценографията, а на финала зрителите ще се убедят, че това Семейство от отвъдното, всъщност е много по-живо от нормалните семейства, просто по различен начин….
Спектакълът се осъществява със съдействието на „Софийски музикален театър“.
Билети се продават в мрежата на Ивентим и касата на ФК.

Оперета
2023-09-01 20:00 | Летен Театър – Варна, Морска градина, Варна, Bulgaria

Оперна гала със Соня Енчева
2023-08-31 21:00 | Летен Театър – Варна, Морска градина, Варна, Bulgaria
Оперната гала с участието на абсолютната кралица на световните сцени в момента – Соня Йончева. Оперната дива ще избере още четирима солисти, с които ще излезе на сцената в последната вечер на XIV издание на Опера в Летния театър 2023. За визуалната рамка на гала концерта, дирижиран от маестро Кръстин Настев ще се погрижи режисьорката Сребрина Соколова.

СИМФОНИ РОК МЕЛЪДИ КОНЦЕРТ
2023-08-30 20:30 | Летен Театър – Варна, Морска градина, Варна, Bulgaria
